smcproject/ml-wiki-sentences huggingface dataset:
ഇന്ത്യൻ റെസിസ്റ്റ് പ്രിന്റിംഗിലെ മറ്റൊരു പ്രത്യേകത രാജസ്ഥാനിലും മറ്റുമുള്ള പരമ്പരാഗത മുദ്രണരംഗത്തു കാണാം. 'തപൈ' എന്നറിയപ്പെടുന്ന പ്രത്യേകരീതിയിലൂടെ മുദ്രണം ചെയ്ത ചായങ്ങളെ കൂടുതൽ ദീപ്തമാക്കുന്ന പ്രക്രിയയാണത്.
പുഴയോരത്തെ മണൽത്തിട്ടകളിൽ മുദ്രണം ചെയ്തു കഴിഞ്ഞ തുണി വിരിച്ചിട്ട് സൂര്യപ്രകാശത്തിൽ ഉണക്കുന്ന കർമമാണ് തപൈ.
നേരിട്ടു പതിക്കുന്നു എന്ന പോലെ മണൽത്തിട്ടകൾ പ്രതിഫലിപ്പിക്കുന്ന സൂര്യതാപമേറ്റും ചായം തിളക്കമാർന്നതാവുകയാണിവിടെ.
കട്ടിയുള്ള പരുത്തിത്തുണിയെ ചായത്തിളക്കത്താൽ മിനുമിനുത്ത സിൽക്കുതുണിപോലെ തോന്നിപ്പിക്കുവാൻ 'തപൈ'യ്ക്കു കഴിയുന്നു.
ദേശ്യഭേദമാണ് ഇന്ത്യൻ ടെക്സ്റ്റൈൽ പ്രിന്റിംഗിന്റെ മുഖ്യ സവിശേഷത.
അത് എല്ലായിടങ്ങളിലും ഏതെങ്കിലും തരത്തിലുള്ള മൗലികത പ്രദർശിപ്പിച്ചുപോരുന്നുണ്ട്.
ഉപയോഗിക്കുന്ന തുണി, ആലേഖനം ചെയ്യുന്ന ചിത്രാവലി, വർണങ്ങൾ എന്നിങ്ങനെ പല ഘടകങ്ങളിലും വൈജാത്യം കാണാം.
അതതിടങ്ങളിലെ സൗന്ദര്യബോധത്തിന്റെയും പ്രതിഭാശേഷിയുടെയും ഫലം എന്നതിനപ്പുറം അതതിടങ്ങളിലെ പാരിസ്ഥിതിക സവിശേഷതകളും ഇതിനു കാരണമാകുന്നുണ്ട്.
ഉപയോഗിക്കുന്ന ജലത്തിന്റെ ഗുണവ്യത്യാസം തന്നെ ചായങ്ങളെ സ്വാധീനിക്കും.
മുദ്രണത്തിനുപയോഗിക്കുന്ന സാമഗ്രികൾ ഉണ്ടാക്കാനുപയോഗിക്കുന്ന അസംസ്കൃതവസ്തുക്കളുടെ തദ്ദേശീയസ്വഭാവവും ഓരോ അച്ചടികേന്ദ്രത്തെയും മൗലികമാക്കുന്നതിനു കാരണമാകുന്നുണ്ട്.
ഉദാഹരണത്തിന് ജയ്പുർ, മാൻഡ്സർ, നാസിക്, അഹമ്മദാബാദ്, ചെന്നൈ എന്നിവിടങ്ങളിൽ മറ്റെങ്ങുമില്ലാത്ത മട്ടിൽ ലോഹവസ്തുക്കൾ കൂടി മുദ്രണത്തിനുപയോഗിക്കാറുണ്ട്.
സ്വർണ-രജത ധൂളികളോ തകിടുകളോ ഉപയോഗിച്ച് ഇവിടങ്ങളിൽ മുദ്രിതമാതൃകയെ തിളക്കമാർന്നതാക്കുന്നു.
ഇത്തരം ഉത്പന്നങ്ങളോട് വിദേശവിപണിയെക്കാൾ, ആഭ്യന്തരവിപണിക്കാണ് ഏറെ താത്പര്യം.
ഡിസൈനുകൾ അച്ചടിച്ചിട്ടുള്ള കിടക്കവിരികൾ മീററ്റിലെ ഏറ്റവും ശ്രദ്ധേയമായ ഉത്പന്നങ്ങളിലൊന്നാണ്.
വളരെ കുറച്ചു തൊഴിലാളികൾ മാത്രമേ ഇവിടെ ഈ ജോലിയിൽ ഏർപ്പെട്ടിരിക്കുന്നുള്ളു.
എങ്കിലും അവരുടെ നിരന്തര നിരീക്ഷണാത്മകത അതിനൂതനമായ സൃഷ്ടികൾക്കു കാരണമാകുന്നു.
കൃത്രിമചായങ്ങളുപയോഗിച്ചുള്ള സ്ക്രീൻ പ്രിന്റിംഗാണ് ഇപ്പോൾ അവിടെ ഏറെ പ്രചാരത്തിലുള്ളത്.
നിരവധി പക്ഷികളുടെ ചിത്രങ്ങളുള്ള ആകർഷകമായ ആലേഖനങ്ങളാണ് ഇവരുടെ ഏറ്റവും ശ്രദ്ധേയമായ ഡിസൈൻ പരീക്ഷണം.
വാക്സ് -റെസിസ്റ്റ് രീതിയിൽ പ്രന്റുചെയ്ത സാരി
ചെന്നൈയിലെ സ്ക്രീൻപ്രിന്റു ചെയ്ത പാനലുകൾ അവയിലെ ഹാഫ്ടോണുകൾ കൊണ്ടും ക്വാർട്ടർ ടോണുകൾ കൊണ്ടും പെയിന്റിംഗിന്റെ ഭാവം കൈവരിക്കുന്നു.
മൃഗങ്ങളുടെ ചിത്രങ്ങൾ ബ്ളോക്കു പ്രിന്റിംഗിലൂടെയും സ്ക്രീൻ പ്രിന്റിംഗിലൂടെയും മുദ്രണം ചെയ്ത് വിജയകരമാക്കുന്നു എന്നതാണ് കാഞ്ചീപുരത്തിന്റെ സവിശേഷത.
പരുത്തി ഊടും സിൽക്കു പാവും ഉപയോഗിച്ചു നെയ്ത ശേഷം സ്ക്രീൻ പ്രിന്റു ചെയ്യുന്ന ചന്തേരി സാരികൾ ഇൻഡോറിലെ ആകർഷകമായ ഉത്പന്നങ്ങളിലൊന്നാണ്.
അഹമ്മദാബാദിൽ കാർബോർഡ് സ്റ്റെൻസിൽ ഉപയോഗിച്ച് പ്രിന്റു ചെയ്യുന്ന 'പട്ടോള'കളാണ് ഇന്നും ബാലിയിലെയും ഇന്തോനേഷ്യയിലെയും ആചാരവസ്ത്രങ്ങൾ.
സവിശേഷമായ ജയ്പൂർ മുദ്രിതശീലകൾ രാജകൊട്ടാരത്തിന് ഏറെ പ്രിയപ്പെട്ടവയായിരുന്നു.
ജയ്പൂർ കൊട്ടാരത്തിന് പ്രിന്റിംഗ് വിഭാഗം തന്നെ ഉണ്ടായിരുന്നു.
അവിടെ നിന്നും ഉണ്ടാക്കുന്ന തുണിത്തരങ്ങളിൽ കൊട്ടാരമുദ്ര പതിപ്പിക്കുക പതിവായിരുന്നു.
ഉത്തർപ്രദേശിലെ ഫറൂഖാബാദ് സവിശേഷമായ ഒരു ഡിസൈൻ പ്രിന്റു ചെയ്തുകൊണ്ട് ലോകശ്രദ്ധ പിടിച്ചുപറ്റിയ സ്ഥലമാണ്.
ഏതാണ്ട് നൂറ്റിയൻപത് വർഷമായി, ഇംഗ്ളണ്ടിലേക്കും അമേരിക്കയിലേക്കും യൂറോപ്പിലേക്കും കയറ്റി അയച്ചുകൊണ്ടിരിക്കുന്ന ആ സവിശേഷ ഡിസൈൻ 'ട്രീ ഒഫ് ലൈഫ്' ആണ്.
ഏതാണ്ട് ഇരുപതോളം ട്രീ ഒഫ് ലൈഫ് മാതൃകകൾ അവിടെ മുദ്രണം ചെയ്യപ്പെടുന്നുണ്ട്.
മസൂലിപ്പട്ടണം (ആന്ധ്ര) കലംകരി എന്ന പ്രത്യേക രീതിക്കുടമയാണ്.
റെസിസ്റ്റ്, ബ്ളോക്ക്, ബാത്തിക് എന്നിവയാണ് അവിടത്തെ മറ്റു മാതൃകകൾ.
തഞ്ചാവൂർ കലംകരി, അച്ചടി, കസവുനൂലുവച്ചുള്ള നെയ്ത് എന്നിവയ്ക്കു പ്രസിദ്ധമാണ്.
വീവേഴ്സ് സർവീസ് സൊസൈറ്റിയും അടുത്തകാലത്ത് തഞ്ചാവൂർ ശൈലി നവീകരിക്കുകയുണ്ടായി.
അവലംബം അധിക വായനക്ക് പുറം കണ്ണികൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടെക്സ്റ്റൈൽ പ്രിന്റിംഗ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടെക്‌സസ് ബ്ലാക്ക്‌ലാൻഡ് പ്രയറീസ്
ടെക്‌സസ് ബ്ലാക്ക്‌ലാൻഡ് പ്രയറീസ് അമേരിക്കൻ ഐക്യനാടുകളിൽ ടെക്‌സസ് സംസ്ഥാനത്ത് സ്ഥിതി ചെയ്യുന്ന ഒരു മിതശീതോഷ്ണ പുൽമൈതാന പ്രദേശമാണ്.
ഇത് വടക്കൻ ടെക്‌സസിലെ റെഡ് റിവറിൽ നിന്ന് തെക്ക് സാൻ അന്റോണിയോ വരെ ഏകദേശം 300 മൈൽ (480 കി.മീ) പ്രദേശത്തേയ്ക്ക് വ്യാപിച്ചുകിടക്കുന്നു.
ഈ പ്രദേശത്തെ സമൃദ്ധവും ഇരുണ്ടതുമായ മണ്ണിന്റെ പേരിലാണ് പ്രെയ്‌റിക്ക് പേര് ലഭിച്ചത്.
തുണ്ടുകളായി ടെക്സസിൽ ചിതറിക്കിടക്കുന്ന യഥാർത്ഥ ബ്ലാക്ക്ലാൻഡ് പ്രയറി സസ്യജാലങ്ങളുടെ 1 ശതമാനത്തിൽൽ താഴെ മാത്രമേ ഇന്ന് അവശേഷിക്കുന്നുള്ളൂ.
അവലംബം 1 2 3 1 2 3 4 ↑ ↑
ടെഗൽ ഇംഗ്ലീഷ് വിലാസം https://ml.wikipedia.org/wiki/Tegal
ഇന്തോനേഷ്യയിലെ മധ്യ ജാവ പ്രവിശ്യയുടെ വടക്കുപടിഞ്ഞാറൻ ദിശയിൽ സ്ഥിതിചെയ്യുന്ന ഒരു വലിയ നഗരമാണ് ടെഗൽ .
മധ്യ ജാവയുടെ വടക്കൻ തീരപ്രദേശത്ത്, പ്രവിശ്യാ തലസ്ഥാനമായ സെമരാംഗിൽ നിന്ന് 175 കിലോമീറ്റർ (109 മൈൽ) അകലെയാണ് ഇത് സ്ഥിതിചെയ്യുന്നത്.
2010 ലെ ജനസംഖ്യാ കണക്കെടുപ്പ് അനുസരിച്ചുള്ള ഈ നഗരത്തിലെ ജനസംഖ്യ 239,599 ആയിരുന്നുവെന്നാലും ഏറ്റവും പുതിയ ഔദ്യോഗിക കണക്കുകളിലെ (2014 ലെ കണക്കനുസരിച്ച്)  സൂചന പ്രകാരം ജനസംഖ്യ 242,539 ആയിരുന്നു.
ടെഗൽ മുനിസിപ്പാലിറ്റിയും ടെഗൽ, ബ്രെബ്സ് റീജൻസികളിലായി വ്യാപിച്ചുകിടക്കുന്ന 12 ജില്ലകളും ചേർന്ന ഇതിന്റെ ബിൽറ്റ്-അപ്പ് (അല്ലെങ്കിൽ മെട്രോ) പ്രദേശത്ത് 2010 ലെ സെൻസസ് പ്രകാരം 1,366,858 നിവാസികൾ താമസിക്കുന്നു.
തെക്കും കിഴക്കും അതിരുകളായുള്ള ടെഗൽ റീജൻസിയിൽ നിന്ന് ഭരണപരമായി വേർതിരിക്കപ്പെടുന്ന ഇതിന്റെ പടിഞ്ഞാറൻ അതിർത്തി ബ്രെബ്സ് റീജൻസിയാണ്.
ഡച്ച് ഈസ്റ്റ് ഇൻഡീസിന്റെ കൊളോണിയൽ പഞ്ചസാര വ്യവസായം ആരംഭിച്ചത് ടെഗലിലും ഏകദേശം 50 കിലോമീറ്റർ (31 മൈൽ) കിഴക്കായി സ്ഥിതിചെയ്യുന്ന സമീപ നഗരമായ പെക്കലോങാനിലുമായിരുന്നു .
ഇരുപതാം നൂറ്റാണ്ടിന്റെ മധ്യം വരെ ടെഗൽ റീജൻസി ഒരു മുഖ്യ പഞ്ചസാര ഉൽപാദന കേന്ദ്രമായി തുടർന്നിരുന്നു.
സമീപസ്ഥങ്ങളായ തോട്ടങ്ങളിൽ ഉൽ‌പാദിപ്പിക്കപ്പെടുന്ന പഞ്ചസാര കയറ്റുമതി ചെയ്യുന്നതിനുള്ള ഒരു തുറമുഖമായും ഈ നഗരം പ്രവർത്തിച്ചു.
ടെഗൽ‌ സാധാരണയായി "വാർ‌ടെഗ്" അല്ലെങ്കിൽ വാറംഗ് ടെഗൽ എന്ന് വിളിക്കുന്ന വാർ‌ങുകളുടെ (ഒരു വീടിനോടു ചേർന്നുള്ള ഭക്ഷണശാല) പേരിൽ  പ്രസിദ്ധമാണ്.
തേയിലയിൽനിന്നുണ്ടാക്കുന്ന ടെഹ് ബോട്ടോൾ സോസ്‌റോ, ടോംഗ് ട്ജി ചായ, 2 ടാങ് ചായ, ഗോപെക് ചായ എന്നിവയ്ക്കും മറ്റ് വിഭവങ്ങൾക്കും ഇത് പേരുകേട്ടതാണ്.
ടെറ്റെഗ്വാൽ എന്ന ചെറിയ ഗ്രാമത്തിൽ നിന്നാണ് ടെഗൽ നഗരം വികസിച്ചത്.
1530 കളുടെ തുടക്കത്തിൽ ഗ്രാമത്തിന്റെ നവീകരണം ആരംഭിക്കുകയും അന്തിമമായി ഇത് പെക്കലോംഗൻ റീജൻസിയുടെ ഭാഗമായിത്തീർന്ന ഇത് മധ്യ ജാവയിലെ പജാംഗ് സാമ്രാജ്യത്തിന്റെ അസ്തിത്വം അംഗീകരിച്ചു.
ഡെമാക് സുൽത്താനേറ്റിന്റെ പിൻഗാമിയായിരുന്നു പജാംഗ് സാമ്രാജ്യം.
കി ഗെഡെ സെബായ എന്ന വ്യക്തിയാണ് നഗരം സ്ഥാപിച്ചത്.
തദ്ദേശവാസികളുമായി ഒത്തുചേർന്ന്, ഇവിടുത്തെ ഫലഭൂയിഷ്ഠമായ മണ്ണിനെ ചൂഷണം ചെയ്യാനും പ്രദേശത്തെ കൃഷി വർദ്ധിപ്പിക്കാനും അദ്ദേഹം ആഗ്രഹിച്ചു.
ഈ പ്രദേശം വികസിപ്പിക്കാനുള്ള അദ്ദേഹത്തിന്റെ ത്വരയാൽ അദ്ദേഹം പ്രദേശത്തെ ഉന്നത നേതാവും നഗരത്തിന്റെ പ്രതീകവുമായിത്തീരുന്നതിനു കാരണമായി.
ഒരു സമ്പന്നമായ കാർഷിക വിളവെടുപ്പിന്റെ പരമ്പരാഗത ഉത്സവത്തോടൊപ്പം നേതാവെന്ന നിലയിലുള്ള അദ്ദേഹത്തിന്റെ കിരീടധാരണവും നടന്നു.
ജില്ലാ ഓർഡിനൻസ് നമ്പർ.
5/1988, പ്രകാരം ജൂലൈ 28  ടെഗൽ നഗരത്തിന്റെ വാർഷിക ദിനമാണ്.
1920 കളിൽ ഈ നഗരം കമ്മ്യൂണിസ്റ്റ് പാർട്ടി ഓഫ് ഇന്തോനേഷ്യയുടെ (പി‌കെ‌ഐ) പ്രവർത്തന കേന്ദ്രമായിരുന്നു.
1926 ലെ കലാപത്തിന് പ്രേരിപ്പിച്ചവരിൽ പി‌കെ‌ഐയുടെ ടെഗൽ ബ്രാഞ്ചിലെ തീവ്രവാദികളായ നേതാക്കൾ ഉൾപ്പെട്ടത് ആ പാർട്ടിയുടെ താൽക്കാലിക നാശത്തിന് വഴിതെളിച്ചിരുന്നു.
1945 ഒക്ടോബർ എട്ടിന്, ടെഗൽ, പെക്കലോംഗൻ , ബ്രെബ്സ് എന്നിവിടങ്ങളിൽ ജെറാക്കൻ ടിഗാ ഡെയേറ ("മൂന്ന് പ്രദേശങ്ങളുടെ പ്രസ്ഥാനം") എന്ന പേരിൽ ഒരു ഫ്യൂഡലിസ വിരുദ്ധ പ്രസ്ഥാനം ആരംഭിച്ചു.
നീല-രക്ത റീജന്റുകൾക്ക് (യോഗ്യകാർത്തയിലെയും സുരകാർത്തായിലെയും രാജാക്കന്മാരുമായി ബന്ധപ്പെട്ടത്) പകരക്കാരായി സാധാരണക്കാരെ പ്രതിഷ്ടിക്കുക എന്നതായിരുന്നു ഈ പ്രസ്ഥാനത്തിന്റെ പ്രധാന ലക്ഷ്യം.
ഈ പ്രസ്ഥാനത്തിന്റെ നേതാക്കൾ പറയുന്നതനുസരിച്ച്, രണ്ടാം ലോകമഹായുദ്ധസമയത്ത് പഴയ റീജന്റുകൾ ജപ്പാൻകാരുമായി സഹകരിച്ചുകൊണ്ട് ജനങ്ങളെ ജാപ്പനീസ് അടിമ തൊഴിലാളി ക്യാമ്പുകളിലേക്ക് അയച്ചിരുന്നുവെന്നാണ്.
ജെറാക്കൻ ടിഗാ ഡെയേറയുടെ പ്രധാന നേതാവായിരുന്ന സർജിയോ പെക്കലോംഗന്റെ പുതിയ റീജന്റായി മാറി.
കുട്ടിൽ, കെ. മിജായ, ഇർ സാക്കിർമാൻ എന്നിവരായിരുന്നു പ്രസ്ഥാനത്തിലെ മറ്റുള്ളവർ.
ഇർ സകിർമാൻ പി കെ ഐയുടെ പ്രാദേശിക നേതാവായിരുന്നു.
യോഗ്യകാർത്തയിലെ റിപ്പബ്ലിക് ഓഫ് ഇന്തോനേഷ്യ സർക്കാർ ജെറാക്കൻ ടിഗ ദെയ്‌റയെ എതിർക്കുകയും പ്രസ്ഥാനം നിയമവിരുദ്ധമാണെന്ന് പ്രഖ്യാപിക്കുകയും ചെയ്തു.
ജെറാക്കൻ ടിഗാ ഡെയേറയുടെ നേതൃത്വത്തിൽ പഴയ റീജന്റുകൾ അറസ്റ്റ് ചെയ്യപ്പെടുകയും നഗ്നരായി ജയിലിലേക്ക് വലിച്ചിഴക്കപ്പെടുകയും ചെയ്തു.
മറ്റ് സർക്കാർ ഉദ്യോഗസ്ഥരെയും പോലീസ് ഉദ്യോഗസ്ഥരെയും തട്ടിക്കൊണ്ടുപോകുകയും തലാങ് പാലത്തിനു സമീപത്തുവച്ച് കൂട്ടക്കൊല നടത്തുകയും ചെയ്തു.
ജെറാക്കൻ ടിഗാ ഡെയേറ ചൈനീസ് വംശജർക്കെതിരെയും ബ്രെബ്സിൽ വംശീയ കലാപം ആരംഭിച്ചു.
1945 നവംബർ 4 ന് ഈ തീവ്രവാദ പ്രസ്ഥാനം ഇന്തോനേഷ്യൻ സൈനിക ആസ്ഥാനവും പെക്കലോംഗനിലെ റീജന്റ് ഓഫീസും ആക്രമിച്ചു.
1945 ഡിസംബർ 21 ന് നടന്ന രക്തരൂക്ഷിതമായ പോരാട്ടത്തിൽ വിമതരെ ഇന്തോനേഷ്യൻ സൈന്യം പരാജയപ്പെടുത്തുകയും നേതാക്കളിൽ ഭൂരിപക്ഷത്തേയും അറസ്റ്റു ചെയ്ത് ജയിലിലടയ്ക്കപ്പെടുകയും ചെയ്തു.
ഈ കലാപം ത്രീ റീജിയൻസ് അഫെയർ എന്ന് വിളിക്കപ്പെടുന്നു.
1998 ൽ പ്രസിഡന്റ് സുഹാർത്തോ സ്ഥാനം രാജിവച്ചതിനെത്തുടർന്നുണ്ടായ അസ്വസ്ഥതയ്ക്കിടെ, പ്രാദേശിക സർക്കാർ ഉദ്യോഗസ്ഥർക്കെതിരെ വ്യാപകമായ പ്രതിഷേധവും ഇടയ്ക്കിടെയുള്ള അക്രമങ്ങളും നടന്ന സ്ഥലമായിരുന്നു ടെഗൽ, പ്രത്യേകിച്ച് 1998 ജൂണിൽ.
രാഷ്ട്രീയ അഴിമതിയുമായി ബന്ധപ്പെട്ട പ്രശ്‌നങ്ങളേയും ടെഗൽ അഭിമുഖീകരിച്ചു.
2010 കളുടെ അവസാനത്തിൽ, നഗരത്തിൽ തുടർച്ചയായി അധികാരത്തിൽവന്ന രണ്ട് മേയർമാരായ ഇക്മാൽ ജയ, സിതി മസിത സോപ്പർനോ എന്നിവരെ അഴിമതി നിർമ്മാർജന കമ്മീഷൻ അറസ്റ്റ് ചെയ്യുകയും തൽസ്ഥാനത്തു നിന്ന് നീക്കുകയും ചെയ്തു.
അവലംബം ↑ http://www.citypopulation.de/php/indonesia-jawa-admin.php ↑ McVey, Ruth.
(1965) The rise of Indonesian communism .
pp 329-340.
↑ KPK arrests Tegal mayor Siti Masitha .
Jakarta Post, 29 August 2017.
Accessed 28 February 2018.
ടെക്സാസ് എ എം യൂണിവേഴ്സിറ്റി ഇംഗ്ലീഷ് വിലാസം https://ml.wikipedia.org/wiki/Texas_A%26M_University
ടെക്സാസ് എ എം യൂണിവേഴ്സിറ്റി ( ടെക്സാസ് A M , TAMU / ˈ t æ m uː / , or A M ) അമേരിക്കൻ ഐക്യനാടുകളിലെ ടെക്സസിൽ കോളേജ് സ്റ്റേഷനിൽ സ്ഥിതിചെയ്യന്ന ഒരു സഹവിദ്യാഭ്യാസ പൊതു ഗവേഷണ സർവ്വകലാശാലയാണ്.
ഒരു സംസ്ഥാന സർവകലാശാലയായ ഇത് ടെക്സാസ് എ എം യൂണിവേഴ്സിറ്റി സിസ്റ്റത്തിലെ അംഗമാണ്.
ടെക്സാസ് എ എം വിദ്യാർത്ഥി സമൂഹം ടെക്സാസിലെ ഏറ്റവും വലിയതും അമേരിക്കൻ ഐക്യനാടുകളിലെ ഏറ്റവും വലിയ വിദ്യാർത്ഥി സമൂഹത്തിലൊന്നുമാണ്.
അവലംബം കുറിപ്പുകൾ ↑ Note that the seal contains the date 1876, the year in which Texas A M began classes.
This is not a discrepancy as both 1871 (the year the Texas Legislature appropriated funds to begin A M's construction) and 1876 can be considered the dates of establishment depending on the definition used and the reference sourced (even within the Texas A M University system).
↑ The institution's branch campuses, Texas A M University at Galveston and Texas A M University at Qatar , are considered part of Texas A M proper.
These are in Galveston, Texas and in Education City , Doha , Qatar respectively.
↑ ↑ ↑ ↑ ↑ ↑ 1 2 3 4 ↑ ↑ ↑ ↑ " Fall 2012 Executive Summary ".
Retrieved November 29, 2012.
ടെങ് യു-ഹ്‌സിയു ഇംഗ്ലീഷ് വിലാസം https://ml.wikipedia.org/wiki/Tcheng_Yu-hsiu
ചൈനീസ് ചരിത്രത്തിലെ ആദ്യത്തെ വനിതാ അഭിഭാഷകയും ന്യായാധിപയുമായിരുന്നു ടെംങ് യു-ഹിയു ( ചൈനീസ് : 鄭毓秀, 1891–1959), സൗമയ് ടെങ്, മാഡം വെയ് ടാവോ-മിംഗ് എന്നീ പേരുകളിലും അറിയപ്പെടുന്നു.
പാരീസ് നിയമ ഫാക്കൽറ്റിയിൽ പഠിച്ച യു-ഹീസിയു, നിയമ പരിശീലനത്തിനായി ഷാങ്ഹായിലേക്ക് മടങ്ങി.
ഫ്രഞ്ച് കൺസെഷൻ കോടതിയുടെ പ്രസിഡന്റായിരുന്നു.
തുടർന്ന് ദേശീയ നിയമസഭാ യുവാനിൽ സേവനമനുഷ്ഠിച്ചു.
1931 മുതൽ 1937 വരെ ഷാങ്ഹായ് യൂണിവേഴ്സിറ്റി സ്കൂൾ ഓഫ് ലാ പ്രസിഡന്റായിരുന്നു.
ടെച്ചിനെ ആദ്യം വീട്ടിൽ പഠിപ്പിച്ചു.
തുടർന്ന് അമ്മ ബീജിംഗിലെ ഒരു ആധികാരിക സ്കൂളിൽ ചേരാൻ കൊണ്ടുപോയി.
അവരുടെ വിപ്ലവകരമായ പ്രവർത്തനങ്ങൾ അവരുടെ കുടുംബത്തിൽ നിന്നാണ് ആരംഭിച്ചത്.
കുട്ടിക്കാലത്ത് ബന്ധന പ്രക്രിയയ്ക്ക് വിധേയയായ അമ്മയെ പരമ്പരാഗത ആചാരം എങ്ങനെ ബാധിച്ചുവെന്ന് കണ്ടതിനാൽ അവരുടെ കാലുകൾ ബന്ധിക്കാൻ അവർ വിസമ്മതിച്ചു.
തന്റെ പ്രതിശ്രുതവരന്റെ യാഥാസ്ഥിതികമായ വളർത്തലും വിശ്വാസങ്ങളും സ്വന്തം ജീവിതശൈലിയുമായി പൊരുത്തപ്പെടാത്തതായിരിക്കുമെന്ന് കരുതിയതിനാൽ, അവളുടെ പിതാവിന്റെ മുത്തശ്ശി നിശ്ചയിച്ച വിവാഹവും അവൾ നിരസിച്ചു.
അവരുടെ കുടുംബം അവളെ ടിയാൻജിനിലെ ഒരു മിഷൻ സ്കൂളിലേക്ക് അയച്ചു.
അവിടെ അവർ ഇംഗ്ലീഷ് പഠിച്ചുവെങ്കിലും മതപരമായ നിർദ്ദേശങ്ങൾ അവൾ നിരസിച്ചു.
1912-ൽ അരാജകവാദിയും വിപ്ലവ സംഘാടകനുമായ ലി ഷിസെങിനെ കണ്ടുമുട്ടുകയും ചെയ്തു.
ഉത്സാഹമുള്ള വർക്ക് ഫ്രുഗൽ സ്റ്റഡി പ്രോഗ്രാമിൽ ഫ്രാൻസിലേക്ക് പോകാൻ ആഗ്രഹിച്ച ചൈനീസ് വിദ്യാർത്ഥികൾക്കായി അദ്ദേഹത്തിന്റെ പ്രിപ്പറേറ്ററി സ്കൂളിൽ ചേർന്നു.
ചൈനയിൽ ആദ്യമായി സഹ-വിദ്യാഭ്യാസം ആരംഭിച്ച സ്കൂൾ പ്രോഗ്രാമിൽ ഫ്രാൻസിലേക്ക് പോയ വിരലിലെണ്ണാവുന്ന സ്ത്രീകളിൽ ഒരാളായിരുന്നു അവർ.
1911-ലെ വിപ്ലവം
നാഷണലിസ്റ്റ് പാർട്ടി ഓഫ് ചൈന ആയിരുന്ന കുമിൻതാങ്ങിന്റെ അംഗമായിരുന്നു ചെങ്.
പാർട്ടിയുടെ നേതാവ് സൺ യാത്-സെന്നുമായി കൂടിക്കാഴ്ച നടത്തിയ ശേഷം, അവർ വിപ്ലവ ലക്ഷ്യത്തിനായി സ്വയം സമർപ്പിച്ചു.
ഒരു വിപ്ലവ സെല്ലിലെ അംഗമെന്ന നിലയിൽ, മഞ്ചു രാജവംശത്തിന് വേണ്ടി പ്രവർത്തിക്കുന്ന ഉദ്യോഗസ്ഥർക്കെതിരെ ബോംബുകൾ ഉപയോഗിക്കാനുള്ള ഉദ്ദേശത്തോടെ, ബോംബുകൾ ബീജിംഗിലേക്ക് കൊണ്ടുപോകുന്നതിനായി ചെങ് തന്റെ സ്യൂട്ട്കേസുകളിൽ ഒളിപ്പിച്ചു.
പിന്നീട് സൺ യാറ്റ്-സെന്നിൽ നിന്ന് അധികാരം പിടിച്ചെടുത്ത യുവാൻ ഷിഹ്-കായിയുടെ വധശ്രമത്തിൽ അവൾ പങ്കാളിയായി.
ആസൂത്രിത ആക്രമണങ്ങളിൽ പങ്കാളിയായതിനാൽ സർക്കാർ അറസ്റ്റ് ചെയ്യണമെന്ന് അറിയിച്ചതിനെ തുടർന്ന് അവൾ ഫ്രാൻസിലേക്ക് പലായനം ചെയ്തു.
Zheng Yuxiu as pictured in The Most Recent Biographies of Chinese Dignitaries "Soumy Tcheng", 1919 അവലംബം ഗ്രന്ഥസൂചിക പുറംകണ്ണികൾ Zheng Yuxiu എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) Madame Chiang in Hollywood , Life , April 19, 1943.
ടെക്സാസ് കാലിദീനം ഇംഗ്ലീഷ് വിലാസം https://ml.wikipedia.org/wiki/Texas_fever
കന്നുകാലികളിൽ കണ്ടുവരുന്ന ഒരു പ്രോട്ടോസോവൻ രോഗമാണ് ടെക്സാസ് കാലിദീനം .
പതിനെട്ടാം ശതകത്തിന്റെ അന്ത്യഘട്ടത്തിൽ പെൻസിൽവാനിയയിലും പത്തൊൻപതാം ശതകത്തിന്റെ ആദ്യഘട്ടത്തിൽ ടെക്സാസിലും കന്നുകാലികളെ ഈ രോഗം ബാധിക്കുകയുണ്ടായി.
രോഗം ബാധിച്ച കന്നുകാലികളെ ടെക്സാസിൽ നിന്ന് മറ്റു രാജ്യങ്ങളിലേക്കു കയറ്റി അയച്ചത് വളരെ വേഗത്തിൽ ഈ രോഗം മറ്റു രാജ്യങ്ങളിലും വ്യാപിക്കാനിടയാക്കി.
ഇക്കാരണത്താൽ യു.എസ്സിൽ നിന്ന് കന്നുകാലികളെ കയറ്റി അയയ്ക്കുന്നതിന് നിരോധനം ഏർപ്പെടുത്തുകയുണ്ടായി.
Babesia bovis
ശക്തമായ പനി (106°F വരെ) വിളർച്ച, വിശപ്പില്ലായ്മ, ദഹനക്കേട്, കണ്ണുകൾക്കും ചുണ്ടുകൾക്കും നിറം മാറ്റം തുടങ്ങിയവയാണ് രോഗലക്ഷണങ്ങൾ.
1879-ൽ ഡാനിയേൽ സാൽമോൺ (Daniel Salmon) എന്ന ശാസ്ത്രകാരനാണ് ടെക്സാസ് പനിയുടെ കാരണം കണ്ടെത്തിയത്.
മൃഗഡോക്ടറായ എഫ്.എൽ. കിൽബോൺ (F.L.Kilbourne) അമേരിക്കൻ ഡോക്ടറായ തിയോബാൾഡ് സ്മിത്ത് (Theobold Smith) എന്നിവർ ഒരുമിച്ചു നടത്തിയ ഗവേഷണങ്ങൾ രക്തത്തിൽ കാണപ്പെടുന്ന ബേബീസിയ എന്ന സൂക്ഷ്മപരാദ ജീവിയാണ് ടെക്സാസ് രോഗത്തിനു കാരണമെന്നു കണ്ടുപിടിച്ചു.
ചെള്ളുകളാണ് രോഗം പരത്തുന്നതെന്നും ഇവർ കണ്ടെത്തി.
അമേരിക്കൻ മൃഗഡോക്ടറായ കൂപ്പർ കാർട്ടിസിന്റെ (Cooper Curtice) പരീക്ഷണങ്ങളിൽ കൊതുകുകൾ മനുഷ്യരിലേക്കും ഈ രോഗത്തെ വ്യാപിപ്പിക്കുമെന്നു കണ്ടെത്തുകയുണ്ടായി.
കന്നുകാലികളിൽ ടെക്സാസ് രോഗത്തിനു നിദാനം ബേബീസിയ ബൈജെമിന എന്ന സ്പീഷീസാണ്.
ബേബീസിയയുടെ മറ്റു ചില സ്പീഷീസ് കുതിര, കഴുത, നായ്, പന്നി തുടങ്ങിയവയിൽ ഈ രോഗം വരുത്തുന്നുണ്ടെന്നും കണ്ടെത്തിയിട്ടുണ്ട്.
ടെക്സ്റ്റൈൽ കെമിസ്ട്രി ഇംഗ്ലീഷ് വിലാസം https://ml.wikipedia.org/wiki/Textile_chemistry
ഒരു പ്രയുക്ത രസതന്ത്രശാഖയാണ് ടെക്സ്റ്റൈൽ കെമിസ്ട്രി .
തുണിത്തരങ്ങളുടെ ഇഴ, നാര് എന്നിവയുടെ സമഗ്രപഠനമാണ് ഈ ശാസ്ത്രശാഖയുടെ ലക്ഷ്യം.
തുണികളുടെ സൗന്ദര്യപരമായ ഗുണങ്ങളിലും പ്രയോഗധർമങ്ങളിലും അനുയോജ്യമായ മാറ്റങ്ങൾ വരുത്തുന്നതിന് രസതന്ത്രത്തിന്റെ പല പ്രാഥമിക ശാഖകളിലേയും പ്രവിധികൾ പ്രയോജനപ്പെടുത്താറുണ്ട്.
പ്രകൃതിജന്യവും കൃത്രിമവും ആയ വ്യത്യസ്ത തുണിനാരുകളുടെ രാസ-ഭൗതിക ഗുണധർമങ്ങൾ ഈ ശാസ്ത്ര ശാഖ പഠനവിഷയമാക്കുന്നു.
തുണിയുടെ അലക്കു സ്വഭാവം (സോപ്പ്, മറ്റ് അലക്കു പദാർഥങ്ങൾ എന്നിവയോടുള്ള പ്രതികരണം) പഠിക്കുന്നതിനായി പ്രതല രസതന്ത്ര (surface chemistry) തത്ത്വങ്ങൾ പ്രയോജനപ്പെടുത്തുന്നു.
നാരുകളുടെയും, വസ്ത്ര നിർമ്മാണത്തിനാവശ്യമായി വരുന്ന മറ്റു രാസപദാർഥങ്ങളുടെയും രാസഘടനയിൽനിന്ന് തുണിത്തരങ്ങളുടെ സൗന്ദര്യപരവും, രാസികവും ഭൗതികവുമായ ഗുണങ്ങൾ പ്രവചിക്കുവാൻ ഒരു ടെക്സ്റ്റൈൽ കെമിസ്റ്റിന് സാധിക്കും.
സൈദ്ധാന്തികവും പ്രായോഗികവുമായ അറിവുകൾ വേണ്ടവിധം വിനിയോഗിച്ചാണ് നവീനങ്ങളായ വസ്ത്രങ്ങൾ വിപണിയിലെത്തിക്കുന്നത്.
നാരുകൾ
തുണികളുടെ രസതന്ത്രത്തെക്കുറിച്ചുള്ള പഠനം ആരംഭിക്കുന്നത് നാരുകളിൽ നിന്നാണ്.
നാരുകൾ രണ്ടു വിധത്തിലുണ്ട്; പ്രകൃതിജന്യവും കൃത്രിമ നിർമിതവും.
പ്രോട്ടീൻ നാരുകളായ സിൽക്ക്, കമ്പിളി; സെലുലോസ് നാരുകളായ പരുത്തി , ലിനൻ, റാമി; അത്രതന്നെ പ്രാധാന്യമർഹിക്കാത്ത മറ്റു ചില സസ്യനാരുകൾ എന്നിവ പ്രകൃതിയിൽ നിന്നു ലഭിക്കുന്നവയാണ്.
ചില രാസവസ്തുക്കളുടെ പോളിമറീകരണം വഴിയാണ് കൃത്രിമ നാരുകൾ ഉണ്ടാക്കുന്നത്.
പോളിഅമൈഡുകൾ (നൈലോൺ) പോളി അക്രിലേറ്റുകൾ, പോളിഎസ്റ്ററുകൾ എന്നിവയാണ് കൃത്രിമനാരുകൾ.
ഇവയ്ക്ക് നിരവധി സമാന സ്വഭാവങ്ങളുണ്ടെങ്കിലും വ്യത്യസ്ത രാസപദാർഥങ്ങളുടെ പോളിമറുകൾ ആയതിനാൽ ഇവ വ്യത്യസ്ത ഗുണധർമങ്ങൾ പ്രദർശിപ്പിക്കുന്നു.
രാസവസ്തുക്കൾ
വസ്ത്രനിർമ്മാണത്തിനായി ഉപയോഗിക്കുന്ന രാസവസ്തുക്കളെ രണ്ടായി തരം തിരിച്ചിട്ടുണ്ട്: നാരുകളിൽതന്നെ അവശേഷിക്കുന്ന രാസപദാർഥങ്ങൾ, നാരുകൾ നനയ്ക്കുന്നതിനോ വൃത്തിയാക്കുന്നതിനോ മറ്റ് ഏതെങ്കിലും ഘട്ടത്തിലോ താത്ക്കാലികമായി ഉപയോഗിക്കുന്ന രാസപദാർഥങ്ങൾ.
ചായങ്ങളും, വസ്ത്രത്തിൽ അവസാനമിനുക്കിനായി ഉപയോഗിക്കുന്ന രാസവസ്തുക്കളും ഒന്നാമത്തെ വിഭാഗത്തിലും പ്രതലത്തിൽ പ്രവർത്തനക്ഷമമായ (surface active agents) സർഫാക്റ്റന്റുകൾ രണ്ടാമത്തെ വിഭാഗത്തിലും പെടുന്നു.
സർഫാക്റ്റന്റുകൾ പൊതുവായ രാസസ്വഭാവമുള്ളവയാണ്.
R-Y എന്നാണ് സർഫാക്റ്റന്റുകളുടെ ഘടന.
തന്മാത്രയുടെ പ്രധാന ഭാഗമായ 'R' എണ്ണയിൽ ലേയമാണ്, 'Y' ആകട്ടെ ജലത്തിൽ ലേയവും.
ഇവ തമ്മിലുള്ള സന്തുലനമാണ് സർഫാക്റ്റന്റിന്റെ ഗുണം നിർണയിക്കുന്നത്.
R ഒരു ദീർഘശൃംഖല ഹൈഡ്രോകാർബണാണ്.
Y ഒരു ധന അയോണോ ഋണ അയോണോ ആകാം.
ചില സാധാരണ Y ഗ്രൂപ്പുകൾ താഴെ പറയുന്നവയാണ്:
സോഡിയം സ്റ്റിയറേറ്റ് സോപ്പാണ് ആദ്യ സർഫാക്റ്റന്റ് CH3(CH2)15 CH2-COO-Na+ പ്രയോഗത്തിനനുസൃതമായി സർഫക്റ്റന്റിന്റെ രാസഘടന തിരഞ്ഞെടുക്കാം.
രാസപ്രക്രിയകൾ
എല്ലാ നാരുകളും നിരവധി രാസഭൗതിക പ്രക്രിയകളിലൂടെ കടന്നു പോയതിനുശേഷമാണ് തുണിയായി വിപണിയിലെത്തുന്നത്.
ഈ പ്രക്രിയകൾക്ക് നിയതമായ ഒരു രീതിയുണ്ട്.
നാരുകൾ വരിയായി അടുക്കി നൂല് നൂറ്റെടുക്കുക, നൂല് നെയ്തെടുക്കുക, തുണി പാകപ്പെടുത്തുക, ചായം മുക്കലും മുദ്രണവും നടത്തുക, മിനുക്കുവേലകൾ ചെയ്യുക എന്നിവയാണവ.
നൂൽ നൂൽപ്, നെയ്ത്ത്, തുന്നൽ എന്നിവയൊക്കെ ഭൗതികപ്രക്രിയകളാണെങ്കിലും നൂലിനും തുണിക്കും കേടു കൂടാതെ സംരക്ഷിക്കുന്നതിനായി രാസപദാർഥങ്ങളായ സ്നേഹകങ്ങളും പശകളും പ്രയോഗിക്കുന്നുണ്ട്.
ഇതു കൂടാതെ തുണിനാരുകളും തുണികളും വസ്ത്രങ്ങളും മറ്റനവധി രാസപ്രക്രിയകൾക്കു വിധേയമാകാറുമുണ്ട്.
ഈ രാസപ്രക്രിയകളെക്കുറിച്ചുള്ള പഠനം ആണ് ടെക്സ്റ്റൈൽ കെമിസ്ട്രിയിലെ പ്രധാന വിഷയം.
തുണി പാകപ്പെടുത്തൽ
തുണി പാകപ്പെടുത്തൽ (preparation).
ജലമോ മറ്റു ലായകങ്ങളോ ഉപയോഗിച്ച് തുണിയിൽ നിന്നു മാലിന്യങ്ങൾ നീക്കം ചെയ്യുന്ന പ്രക്രിയയെ പാകപ്പെടുത്തൽ അഥവാ പ്രിപ്പറേഷൻ എന്നു പറയുന്നു.
അവസാന മിനുക്കുപണികൾ ചെയ്യാനുതകുംവിധം തുണിക്ക് വൃത്തിയുള്ളതും അവശോഷണക്ഷമവുമായ ഒരു പ്രതലം ലഭിക്കുന്നത് ഈ പ്രക്രിയ മൂലമാണ്.
നാരിന് അനുയോജ്യമായ രീതിയിലാണ് പാകപ്പെടുത്തൽ നടത്തേണ്ടത്.
കൃത്രിമ നാരുകളിൽ പ്രകൃതിജന്യമാലിന്യങ്ങൾ ഒന്നും സ്വാഭാവികമായി ഉണ്ടാകാറില്ല.
എന്നാൽ ഉത്പാദനസമയത്ത് നാരുകളിൽ പറ്റിപ്പിടിച്ചിരിക്കാനിടയുള്ള സ്നേഹകങ്ങളും മറ്റ് എണ്ണകളും ജലത്തിൽ ലേയമായ പശകളും നീക്കം ചെയ്യേണ്ടതായി വരും.
എണ്ണയും മെഴുക്കും എമൾസ്സീകരിക്കാൻ (emulsify) കഴിയുന്ന അപമാർജകങ്ങൾ (detergents) ഉപയോഗിച്ച് ഈ മാലിന്യങ്ങൾ കഴുകികളയാം.
നൈസർഗിക നാരുകളിൽ വളരെയധികം സ്വാഭാവിക മാലിന്യങ്ങൾ ഉണ്ടാവാനിടയുണ്ട്; മാത്രമല്ല നീക്കം ചെയ്യാൻ ബുദ്ധിമുട്ടുള്ള പശകളും ഈ നാരുകളിൽ ഉണ്ടായിരിക്കും.
സോഡിയം ഹൈഡ്രോക്സൈഡുപോലുള്ള ഗാഢ ക്ഷാര ലായനികളിൽ ഇട്ട് വളരെ നേരം ചൂടാക്കിയാൽ പരുത്തിനാരുകളിൽ നിന്ന് സ്വാഭാവിക മാലിന്യങ്ങൾ മാറിക്കിട്ടും.
സ്റ്റാർച്ചും അതുമായി ബന്ധപ്പെട്ട പദാർഥങ്ങളും നീക്കം ചെയ്യാൻ എൻസൈമുകളോ പെറോക്സൈഡുകളോ സ്റ്റാർച്ച് ലയിപ്പിക്കുന്ന ലായനികളോ ഉപയോഗിക്കാം.
ഈ രണ്ട് പ്രക്രിയകൾക്കും ശേഷം രാസലായനി ഉപയോഗിച്ച് നന്നായി കഴുകുമ്പോൾ അവശേഷിക്കുന്ന എല്ലാ മാലിന്യങ്ങളും മാറിക്കിട്ടും.
സൾഫേറ്റുകളും സൾഫോണേറ്റുകളുമാണ് ഇതിനായി സാധാരണ ഉപയോഗിക്കാറുള്ളതെങ്കിലും ഫോസ്ഫേറ്റ് സർഫാക്റ്റന്റുകൾ അടങ്ങുന്ന ചൂടുള്ള ക്ഷാരലായനികൾ ആണ് മണ്ണ് വേർപെടുത്തുന്നതിന് അനുയോജ്യം.
കമ്പിളിയും പട്ടും കഴുകാൻ സൾഫേറ്റു ചെയ്ത ആവണക്കെണ്ണയും വീര്യം കുറഞ്ഞ സോപ്പുകളും ആണ് ഉപയോഗിക്കുന്നത്.
കമ്പിളിയിൽ പറ്റിപ്പിടിച്ചിരിക്കുന്ന ജൈവ പദാർഥങ്ങൾ നീക്കം ചെയ്യുവാൻ ഗാഢ സൾഫ്യൂറിക് അമ്ലം ഉപയോഗിച്ച് കാർബണൈസ് ചെയ്യാറുണ്ട്.
നിറമുള്ള മാലിന്യങ്ങൾ നീക്കം ചെയ്യുവാനായി നാരുകൾ ബ്ലീച്ച് ചെയ്യാവുന്നതാണ്.
ഹൈഡ്രജൻ പെറോക്സൈഡാണ് ഇന്ന് ഏറ്റവും അധികം ഉപയോഗിക്കുന്ന ബ്ലീച്ച്.
മിശ്രനാരുകൾക്ക് (ബ്ളെൻഡുകൾ) അനുയോജ്യമായ പാകപ്പെടുത്തൽക്രമം തിരഞ്ഞെടുക്കുക പ്രയാസമുള്ള ജോലിയാണ്.
വൃത്തിയാക്കുവാൻ കൂടുതൽ പ്രയാസമുള്ള ഘടകത്തിനനുയോജ്യമായ പാകപ്പെടുത്തൽ രീതി സ്വീകരിക്കുകയാണ് സാധാരണ ചെയ്യുന്നത്.
ഉദാ: പരുത്തി-പോളിഎസ്റ്റർ മിശ്രിതത്തിന് 100 ശ.
പരുത്തി തുണികൾക്ക് സ്വീകരിക്കാറുള്ള രീതി പ്രയോഗിക്കുന്നു മെർസിറൈസേഷൻ.
പരുത്തിത്തുണികളിൽ മാത്രം പ്രയോഗിക്കുന്ന ഒരു സവിശേഷ പ്രക്രിയയാണിത്.
തുണി നിവർത്തി വലിച്ചുകെട്ടിയതിനുശേഷം 20 ശ.
സോഡിയം ഹൈഡ്രോക്സൈഡ് ലായനി ഉപയോഗിച്ചു കഴുകുമ്പോൾ നാരുകൾക്ക് രാസപരവും ഭൗതികവും ആയ പല വ്യത്യാസങ്ങളും ഉണ്ടാകുന്നു.
ഇഴകൾക്ക് ബലവും തിളക്കവും മാർദവവും വർധിക്കുന്നതോടൊപ്പം ചായം കൂടുതൽ നന്നായി പിടിക്കുകയും (dye affinity) ഇളകിപോകാതിരിക്കുകയും ചെയ്യുന്നു (stabilization).
ക്ഷാരലായനി (caustic soda) ഇഴകൾക്കിടയിലൂടെ ഒരുപോലെ വ്യാപിപ്പിക്കേണ്ടതുണ്ട്.
ഈ പ്രക്രിയയ്ക്കുശേഷം ക്ഷാരം പൂർണമായും കഴുകി കളയേണ്ടതാണ്.
നിറം കൊടുക്കൽ
ചായം മുക്കിയും മുദ്രണം ചെയ്തും തുണികൾക്ക് നിറം നൽകാം.
ബ്ലീച്ച് ചെയ്താണ് വെള്ളനിറം വരുത്തുന്നത്.
ചായം അടങ്ങുന്ന ലായനിയിൽ തുണി മുക്കിവയ്ക്കുമ്പോൾ വളരെ ചെറിയ കണികകളായി ലായനിയിൽ വിലയം പ്രാപിക്കുന്ന ചായം നാരുകൾക്കുള്ളിലേക്ക് ലയിച്ച് ചേരുന്നു.
ലേയമല്ലാത്ത രഞ്ജകങ്ങൾ ഉപയോഗിക്കുമ്പോൾ പശയോ ബന്ധകങ്ങളോ ചേർക്കണം.
ചായം മുക്കുമ്പോൾ തുണിക്ക് മൊത്തത്തിൽ നിറം ലഭിക്കുന്നു.
മുദ്രണം ആകട്ടെ പ്രത്യേക സ്ഥലങ്ങളിൽ മാത്രം നിറം നൽകുവാൻ ഉപയോഗിക്കുന്നു.
ചായത്തിന്റേയോ രഞ്ജകത്തിന്റേയോ കൊഴുത്ത ലായനി അഥവാ പേസ്റ്റ് രൂപത്തിലുള്ള ഒരു മിശ്രിതം ചിത്രം പതിച്ച അച്ചുകളിലൂടെ തുണിയിൽ യഥാസ്ഥാനങ്ങളിൽ പിടിപ്പിക്കുകയാണ് ചെയ്യുന്നത്.
ആവി കൊള്ളിച്ചോ ചൂടു പിടിപ്പിച്ചോ ചായം പേസ്റ്റിൽ നിന്ന് നാരിന്റെ ഉള്ളിലേക്ക് പ്രവേശിപ്പിക്കുന്നു.
പ്രത്യേക തുന്നലിന്റേയോ നെയ്ത്തിന്റേയോ ആവശ്യമില്ലാതെ തന്നെ വിവിധ നിറത്തിലുള്ള സങ്കീർണങ്ങളായ രൂപമാതൃകകൾ തുണികളിൽ മുദ്രണം ചെയ്യാനാവും.
നാരിന്റെ രാസസ്വഭാവത്തിനനുസൃതമായ ചായവസ്തുവാണ് ഉപയോഗിക്കേണ്ടത്.
കമ്പിളി, നൈലോൺ നാരുകൾക്ക് ധനചാർജുള്ള (NH) ഗ്രൂപ്പുകളുണ്ട്.
അതിനാൽ ഋണ ഗ്രൂപ്പുകൾ (SO3) അടങ്ങുന്ന ചായം ആണ് ഈ നാരുകൾക്കനുയോജ്യം.
ഋണ സൾഫോണേറ്റ് ഗ്രൂപ്പുകളുള്ള അക്രിലിക്നാരുകൾക്ക് ധനഗ്രൂപ്പുകളുള്ള ചായങ്ങളാണ് ഫലപ്രദം.
പോളിഎസ്റ്റർ നാരുകൾ അയോണികമല്ലാത്തതിനാൽ വളരെ നേർത്ത കണികകളുടെ രൂപത്തിലുള്ള ചാർജില്ലാത്ത ചായ വസ്തുക്കളാണ് ഉപയോഗിക്കുന്നത്.
ഇവ നാരുകൾക്കുള്ളിൽ ഖരലായനികളുണ്ടാക്കുന്നു.
പരുത്തി നാരുകളിലെ ചായം നിവേശിക്കുന്ന സ്ഥലങ്ങൾ ഹൈഡ്രോക്സിൽ ഗ്രൂപ്പുകളാണ്.
അതിനാൽ നാരുമായി പ്രതിപ്രവർത്തിച്ച് സഹസംയോജക ബന്ധങ്ങൾ രൂപീകരിക്കുന്നതോ നേരിട്ട് ഹൈഡ്രജൻ ബന്ധങ്ങൾ രൂപീകരിക്കുന്നതോ ആയ ചായങ്ങളാണ് ഏറ്റവും അനുയോജ്യം.
വാറ്റ് (vat), നാഫ്തോൾ തുടങ്ങിയ പരുത്തി ചായങ്ങൾ നാരുകളിൽ അലേയമായ വ്യുത്പന്നം ഉണ്ടാക്കുന്നു.
യഥാർഥ ചായവസ്തു കൂടാതെ മറ്റനവധി രാസപദാർഥങ്ങളും ചായം മുക്കുവാനായി ഉപയോഗിക്കുന്നുണ്ട്.
ചായം ഓരോ നാരിന്റേയും ഉള്ളിലേക്ക് കയറി സമാനമായി വ്യാപിക്കുന്നതിനായി പ്രത്യേക രാസവസ്തുക്കൾ ഉപയോഗിക്കാറുണ്ട്.
ചില രാസപദാർഥങ്ങൾ ചായം നാരിന്റെ ഉള്ളിലേക്ക് കടക്കുന്നത് മന്ദഗതിയിലാക്കുന്നു (retardders).
ചായത്തിന്റെ തന്മാത്രകൾ ഒരിടത്തുനിന്ന് മറ്റൊരിടത്തേക്ക് വ്യാപരിക്കാൻ സഹായിക്കുന്ന മൈഗ്രേറ്റിങ് ഏജന്റുകളും ചായം മുക്കുമ്പോൾ ഉപയോഗിക്കുന്നുണ്ട്.
ചായം വ്യാപിക്കുന്നത് ത്വരിതപ്പെടുത്തുന്ന പെനിട്രന്റുകൾ, സർഫാക്റ്റന്റുകളോ സ്വെലിങ് ഏജന്റുകളോ ആയിരിക്കും.
ചായത്തിന്റേതിനേക്കാൾ വളരെ ചെറിയ തന്മാത്രകളുള്ള രാസപദാർഥങ്ങളായിരിക്കും റിറ്റാർഡന്റുകൾ.
ഈ തന്മാത്രകൾ ചായവസ്തു നിവേശിക്കുന്ന സ്ഥലങ്ങളിൽ സ്ഥാനം പിടിക്കും.
ഇവയെ സാവധാനത്തിൽ ചായവസ്തു പ്രതിസ്ഥാപിക്കുന്നു.
ഉദാ: അക്രിലിക് നാരുകളിൽ RN+(CH3)3 റിറ്റാർഡർ ആയി പ്രവർത്തിക്കുന്നു.
അക്രിലിക് നാരുകളുടെ ചായവസ്തു ധനചാർജുള്ള വലിയ തന്മാത്രകളാണ്.
നനയ്ക്കുമ്പോഴും മറ്റും ചായം ഇളകിപ്പോകാതിരിക്കാനായി ചില രാസപദാർഥങ്ങൾ പ്രയോഗിക്കാറുണ്ട്.
മുദ്രണത്തിനും ഇതേ രാസപദാർഥങ്ങൾ തന്നെയാണ് ഉപയോഗിക്കുന്നത്.
നാരിന് അനുയോജ്യമായ സാന്ദ്രീകരണ ദ്രവ്യങ്ങളാണ് (thickener) മുദ്രണത്തിനുവേണ്ട കൊഴുത്ത ലായനി ഉണ്ടാക്കാൻ തിരഞ്ഞെടുക്കേണ്ടത്.
മിനുക്കുപണികൾ (finishing).
തുണിക്ക് ആത്യന്തികമായി ഉണ്ടായിരിക്കേണ്ട സകല ഗുണങ്ങളും നൽകുന്ന യാന്ത്രിക രാസപ്രക്രിയകളെ ഈ വിഭാഗത്തിൽ പെടുത്തിയിരിക്കുന്നു.
വസ്ത്രം ചുരുങ്ങുന്നത് തടയുന്നതിനായി തുണിയെ സങ്കോചിപ്പിക്കുക (compress), തുണി മിനുസപ്പെടുത്തുക, പരുപരുത്തതാക്കുക
തുടങ്ങിയ പ്രക്രിയകൾക്കെല്ലാം പ്രത്യേക യന്ത്രസംവിധാനങ്ങളുണ്ട്.
തുണിക്ക് മിനുസം നൽകാൻ ഉപയോഗിക്കുന്ന രാസപദാർഥങ്ങളാണ് സോഫ്നറുകൾ.
ലേയ സ്വഭാവമുള്ള ഗ്രൂപ്പുകളടങ്ങുന്ന ദീർഘശൃംഖലാ കൊഴുപ്പമ്ലങ്ങളാണ് ഇവ.
പോളി എതിലീൻ ഗ്ളൈക്കോൾ മോണോസ്റ്റിയറേറ്റ് (അയോണികമല്ല) ഡൈമീതൈൽ ടാലോ അമോണിയം ക്ളോറൈഡ് (ധന ചാർജ്) എന്നിവ ഉദാഹരണങ്ങളാണ്.
എണ്ണ, വാക്സ്, പോളി എതിലീൻ എന്നിവയുടെ എമൾഷനുകളും സോഫ്നറുകളായി ഉപയോഗിക്കാറുണ്ട്.
സോഫ്നറുകൾ മികവോടെ പ്രയോഗിച്ചാൽ തുണിക്ക് പളപളപ്പും മൃദുലതയും മേന്മയും ഉണ്ടാവും.
പോളിവിനൈൽ അസറ്റേറ്റ്, യൂറിയ - ഫോർമാൽഡിഹൈഡ്റൈഡിന്റെ പോളിമർ എന്നിവ പ്രയോഗിച്ച് പ്രത്യേകവടിവും ചുരുളും സൃഷ്ടിക്കാൻ കഴിയും.
തീയും വെള്ളവും ചെറുക്കാൻ കഴിയുന്ന (fire retardant and water repellent) സവിശേഷ ഫിനിഷുകളുമുണ്ട്.
ഫോസ്ഫറസ്, നൈട്രജൻ, ക്ളോറിൻ, ആന്റിമണി, ബ്രോമിൻ എന്നിവയിലേതെങ്കിലും ഉയർന്ന അനുപാതത്തിലടങ്ങിയിട്ടുള്ള മിശ്രിതമാണ് അഗ്നി പ്രതിരോധ ഫിനിഷായി ഉപയോഗിക്കുന്നത്.
ഉദാ: ടെട്രാകിസ്ഹൈഡ്രോക്സി മീതൈൽ ഫോസ്ഫോണിയംക്ളോറൈഡ് (THPC), ടെട്രാമെതിലോൾ മെലാമിൻ (TMM) മിശ്രിതം ഫലപ്രദമായ ഒരു അഗ്നി പ്രതിരോധ ഫിനിഷാണ്.
ബർ അല്ലെങ്കിൽ വിനൈൽ പൂശിയാണ് ജലരോധവസ്ത്രങ്ങൾ ഉണ്ടാക്കുന്നത്.
മെഴുകുകൾ, സിലിക്കോണുകൾ, ലോഹ സോപ്പുകൾ എന്നീ ഹൈഡ്രോഫോബിക് പദാർഥങ്ങളും വെള്ളം പിടിക്കാത്ത വസ്ത്രങ്ങളുടെ നിർമ്മാണത്തിനുപയോഗിക്കുന്നു.
സെലുലോസ് അടങ്ങുന്ന വസ്ത്രങ്ങളിൽ സെലുലോസുമായി പ്രതിപ്രവർത്തിച്ച് ക്രോസ്ലിങ്കുകൾ ഉണ്ടാക്കുന്ന പദാർഥങ്ങൾ തുണി ചുരുങ്ങുന്നതും ചുളിവുകൾ വീഴുന്നതും തടയുന്നു.
N,N ഡൈമെതിലോൾ കാർബമേറ്റ്, ഡൈ മെതിലോൾ ഡൈ ഹൈഡ്രോക്സിൽ എതിലീൻ യൂറിയ എന്നിവയാണ് ഏറ്റവും വ്യാപകമായി ഉപയോഗിക്കുന്ന ക്രോസ്ലിങ്കിങ് ഏജന്റുകൾ.
അടുത്തടുത്തുള്ള സെലുലോസ് ശൃംഖലകളുമായി സഹസംയോജകബന്ധങ്ങൾ രൂപീകരിച്ചാണ് ക്രോസ് ലിങ്കുകളുണ്ടാവുന്നത്.
യന്ത്രങ്ങളുടെ ഉപയോഗം
സാധാരണയായി പാഡിങ് എന്ന പ്രക്രിയയിലൂടെയാണ് ഫിനിഷുകൾ പ്രയോഗിക്കുന്നത്.
ഫിനിഷിങ്ങിനുപയോഗിക്കുന്ന രാസപദാർഥം ഒരു ജലീയ ലായനിയിൽ നിന്ന് തുണി വലിച്ചെടുക്കും.
പിന്നീട് അധിക ലായനി നീക്കം ചെയ്യുന്നതിനായി റോളറുകൾക്കിടയിലൂടെ (squeeze rolls) കടത്തിവിടുന്ന പ്രക്രിയയാണ് പാഡിങ് എന്നറിയപ്പെടുന്നത്.